Pozo de los Aines

O pozo de los Aines ye una dolina de 23 metros de profundidat amán de Grisel, situato en la comarca de Tarazona y Moncayo. Toponimia O nombre d'Aines tien o suyo orichen en l'arabe ayn (auguamanal u fuent). Unatra versión mas popular l'asocia con una moceta clamada Ainés (en castellano Inés) que cayió a lo pozo trobó la suya muerte en as suyas profundidaz, per o que lo clamoron "o pozo de l'Ainés", dechenerando dica rematar en Aines. A primera mención d'a finca a on que se troba esta dolina ye un testamento de 1586 (torre de los Eynes). A primers d'o sieglo XVII lo portugués João Baptista Labanha fació mención d'a finca y d'a dolina que bi heba en o suyo libro "Itinerario del Reyno de Aragón (1610-1611)": Lienda Enta 1535 os habitants d'o lugar de Grisel yeran en a suya mayoría moriscos, musulmans convertius forzosament a lo cristianismo, estando muitos os que en secreto seguiban practicando la suya antiga relichión. Asinas viviba un morisco clamau "Hamet-Ben-Larbi", que en o diya d'a Virchen d'Agosto, un día festivo per os cristianos, salió enta treballar. Poco dimpués de prencipiar a suya fayena se sintió un gran rudio y lo moro y las suyas caballerías desapareixioron en un gran forau que allí se fació, o clamau "pozo de los Aines". Os habitants de Grisel espantaus per aquel fenomeno l'atribuyioron a un castigo de Dios per treballar en un día festivo. Referencias Vinclos externos (es) Pachina web d'a Asociación cultural La Diezma.